ઉત્તર પ્રદેશ-બિહારના શ્રમિકો ગુજરાત માટે 'બોજ' છે?\nબિહાર રાજ્યના એક મજૂર રવીન્દ્ર ગોંડેને આ બનાવમાં આરોપી ઠેરવી ધરપકડ કરવામાં આવી છે. આ ઘટના બાદ ઉત્તર ગુજરાતમાં હિન્દીભાષી લોકો પર હુમલા થઈ રહ્યા છે. હુમલા બાદ ભાજપ અને કોંગ્રેસમાં રાજનૈતિક નિવેદનબાજી ચાલી રહી છે.

ભાજપના નેતાઓએ કોંગ્રેસના નેતા અલ્પેશ ઠાકોર પર આરોપ લગાવ્યો છે કે અલ્પેશે, ઠાકોર સેના મારફતે આવું કરાવ્યું છે. બિહારના ઉપમુખ્ય મંત્રી સુશીલ કુમાર મોદીએ કોંગ્રેસ પર આરોપ લગાવ્યો અને કહ્યું કે તેમની ભાજપ સરકારે આવા હુમલાઓને વધતા અટકાવ્યા છે.

શું દુષ્કર્મના કારણે આ હિંસા ભડકી કે પછી આ બનાવ પાછળ કોઈ રાજકીય ષડયંત્ર છે? અમદાવાદના વરિષ્ઠ પત્રકાર આર. કે. મિશ્રા કહે છે કે ગુજરાતમાં દુષ્કર્મની આ પ્રથમ ઘટના નથી.

મિશ્રા ઉમેરે છે, "રવિવારના રોજ અમદાવાદમાં 12 વર્ષની એક કિશોરી સાથે દુષ્કર્મ થયું, પરંતુ આ ઘટનામાં તો આવું કોઈ ધ્રુવીકરણ ના થયું."

રાજકીય ફાયદો ખાટવાનો પ્રયત્ન

શું આ હુમલાઓ રાજનૈતિક ફાયદા માટે કરાવવામાં આવી રહ્યા છે? આ અંગે મિશ્રા કહે છે, "ભાજપે તાત્કાલિક કહ્યું કે આ હિંસામાં અલ્પેશ ઠાકોરનો હાથ છે. 

"આ આરોપો પર લોકોને એટલા માટે વિશ્વાસ બેસે કારણ કે દુષ્કર્મ પીડિતા ઠાકોર સમાજનાં છે.

"અલ્પેશ ઠાકોરને કોંગ્રેસ પક્ષે બિહારમાં અખિલ ભારતીય કોંગ્રેસ કમિટીના સચિવ બનાવીને મોકલ્યા છે. ભાજપનો અલ્પેશ ઠાકોર પર હુમલો સંપૂર્ણ રીતે રાજનૈતિક છે. 

"સમગ્ર ગુજરાતમાં બિહારના નહીં, પરંતુ મધ્ય પ્રદેશ અને રાજસ્થાનના સૌથી વધુ મજૂરો છે. બંને રાજ્યમાં ચૂંટણી છે અને મનાય છે કે ભાજપની હાલત ઠીક નથી."

તમે આ વાંચ્યું કે નહીં?

મિશ્રા કહે છે, "ભાજપ એક સંદેશ આપવા માગે છે કે કોંગ્રેસે હિન્દીભાષીઓ પર હુમલાઓ કરાવ્યા અને અમારી સરકારે સુરક્ષા આપી. મોદી જ્યાં સુધી ગુજરાતના મુખ્ય મંત્રી રહ્યાં, ત્યાં સુધી હિન્દીભાષીઓ પર આ પ્રકારના હુમલા નથી થયા."

"પરંતુ રાજકારણમાં સમય પ્રમાણે ધ્રુવીકરણના પ્રકારો બદલાતા રહે છે અને અજમાવેલા પ્રકારો અપ્રાસંગિક હોય છે. મોદીના સમયમાં હિંદુ-મુસ્લિમનું ધ્રુવીકરણ થતું હતું, પરંતુ આ પ્રકાર જૂનો થઈ ગયો છે. એટલા માટે ક્ષેત્રવાદ નવા મુદ્દા તરીકેનો આ પ્રકાર એક પ્રયોગ હોઈ શકે છે."

કોંગ્રેસનું કહેવું છે કે ભાજપની સરકાર છે અને કાયદો અને વ્યવસ્થા તેમના હાથમાં છે. કોંગ્રેસ પ્રવક્તા ડૉ. મનિષ દોશીએ કહ્યું કે જે પણ આ ઘટનામાં ગુનેગાર છે, સરકાર તેમની વિરુદ્ધ કાર્યવાહી કરે, ના કે નિવેદનબાજી.

હિન્દી ભાષીઓને કારણે ગુજરાતીઓ...\n\ntl;dr:
છેલ્લા અમુક દિવસોથી ગુજરાતમાં પરપ્રાંતીયોની હિજરત લઈને હોબાળો થઈ રહ્યો છે. તા. 28 સપ્ટેમ્બરના રોજ ગુજરાતના સાબરકાંઠા જિલ્લામાં 14 માસની બાળકી સાથે દુષ્કર્મ થયું હતું.